La Universitat Popular presenta el programa de cursos monogràfics i xarrades per a 2022
14 de desembre 2021

La Universitat Popular de l'Ajuntament de Sagunt presenta el Programa de Proximitat Sociocultural amb cursos i tallers monogràfics i, també, xarrades gratuïtes impartides per professorat de l’UP, de la Universitat Jaume I i d'associacions del municipi, entre d’altres. En esta ocasió, s'obri el programa amb un ventall de 27 activitats de proximitat sociocultural: 17 cursos, 7 xarrades i 3 seminaris, que es desenvoluparan a partir del mes de febrer fins al mes de juny.

Entre l'oferta de cursos n'hi ha d'escriptura, d'estimular la memòria, de benestar emocional i reforçar l'autoestima, d'art, informàtica i noves tecnologies, de tècnica vocal, de museus i referents artístics, de biodansa, poesia, d’ukelele, anglés bàsic i aproximació a la filosofia, entre d’altres.

D'altra banda, la Universitat Jaume I oferix cursos no presencials sobre ‘Com interpretar una obra d'art’, ‘Escoltar i entendre la música’ i ‘Anglés des de zero’. Així mateix, dins del Cicle Celobert de xarrades i seminaris gratuïts, es tractaran temàtiques com la comunicació i la igualtat, les noves tecnologies, la salut emocional, el telèfon mòbil, el patrimoni de la ciutat, Sagunt i els seus museus, persones amb diversitat funcional, administració electrònica, naixement d'un projecte fotogràfic i pintura de la naturalesa.

La regidora de la Universitat Popular, María Josep Soriano, ha explicat la seua intenció a l'hora de llançar estos cursos: «**Amb esta segona oferta completem un curs de l’UP que ha volgut crear un ambient de més normalitat. La bona resposta de l'alumnat i professorat demostra com està de viu l'esperit de la nostra UP. Creació, entusiasme i socialització ens donen la mà, com sempre, en esta nova etapa**». Al que ha afegit que anima a tota la ciutadania a apuntar-se a esta variada oferta formativa.

![](/media/h2rfj3wq/c_mariajosep.jpg?width=850&height=566.9886363636364)

Les seus on es realitzaran estes activitats seran el Centre Cívic, el Centre Social Los Claveles, la Casa Municipal de Cultura, el Centre de Formació Racó de l'Horta, el local de l'Associació de dones de Baladre en la Plaça Tirant lo Blanc, Centre Social Els Vents i el Centre Cultural Mario Monreal.

El termini d'inscripció en els cursos estarà obert fins al 14 de gener de 2022 i s'hauran de realitzar en línia a través de la seu electrònica de l'Ajuntament: [https://aytosagunto.apuntate.online/pio/](https://aytosagunto.apuntate.online/pio/) Aquelles persones que no disposen de mitjans informàtics podran realitzar-la presencialment del 10 al 14 de gener en el Punt d'Informació d'Educació i de l’UP de Sagunt (c/ Camí Reial, Núm. 65, 1a planta) en horari de 9 a 13 hores i a la Casa Municipal de Cultura del Port de Sagunt (c/ Progrés núm. 9) en horari de 9 a 13 i de 16 a 21 hores.

Molts dels cursos són gratuïts, però aquells per als quals s'haja de pagar, el preu serà de 34 euros. En el procés de matriculació, en cas d'haver-hi llista d'espera, es donarà prioritat a les persones residents en el municipi.

Per als cursos que existisca una llista d'espera, es realitzarà un sorteig el 19 de gener a les 9 hores en la Casa Municipal de Cultura del Port de Sagunt (c/ Progrés núm. 9) i els resultats es publicaran el 21 de gener, tant en el tauler d'anuncis de la Casa Municipal de Cultura, en el tauler d'anuncis del Punt d'Informació Educació/UP i en el web de l'Ajuntament. Els cursos que no apareguen en estes llistes significarà que totes les persones inscrites han sigut acceptades.

Una vegada les persones ja siguen coneixedores que són acceptades en els cursos, el termini de matriculació serà del 24 al 27 de gener via en línia ([https://aytosagunto.apuntate.online/pio/](https://aytosagunto.apuntate.online/pio/)). Per a aquells que vulguen realitzar la matrícula presencial, podran fer-ho del 24 al 27 de gener. Els dies 24 i 25 es podran realitzar a la Casa Municipal de Cultura i el 26 i 27 de gener en el Punt d'Informació Educació/UP en horari de 9.30 a 12 hores, en totes dos ubicacions.

![](/media/thjlt5ll/c_val.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/la-universitat-popular-presenta-el-programa-de-cursos-monografics-i-xarrades-per-a-2022/ "Facebook")
*   [](http://twitter.com/share?url=https://aytosagunto.es/va/actualitat/la-universitat-popular-presenta-el-programa-de-cursos-monografics-i-xarrades-per-a-2022/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-universitat-popular-presenta-el-programa-de-cursos-monografics-i-xarrades-per-a-2022/ "Linked In")
*   [](mailto:?body=https://aytosagunto.es/va/actualitat/la-universitat-popular-presenta-el-programa-de-cursos-monografics-i-xarrades-per-a-2022/)